
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 767 

26 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άρση αναδάσωσης από τμήμα κηρυχθείσης εκτάσεως 
ως αναδασωτέας στις θέσεις «Άγιος Γεώργιος» και 
«Χονδρό Βουνό» Οικισμού Γαργαλιάνων, Δήμου 

Γαργαλιάνων, Νομού Μεσσηνίας. 1 

Επανακαθορισμός των ορίων παλαιού αιγιαλού στη 
θέση «Κάβος Άιναριάς», Δήμου Σκύρου, Ν. Εύβοιας 2 


ΑΠΟΦΑΣΕΙ Σ 

Αριθ. 2209 

Ο) 

Άρση αναδάσωσης από τμήμα κηρυχθείσης εκτάσεως ως 
αναδασωτέας στις θέσεις «Άγιος Γ εώργιος» και «Χον¬ 
δρό Βουνό» Οικισμού Γαργαλιάνων, Δήμου Γαργαλιά- 
νων, Νομού Μεσσηνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του π.δ. 51/1987 «Καθορισμός των πε¬ 
ριφερειών της Χώρας για το σχεδίασμά κ.λ.π. της περιφε¬ 
ρειακής Ανάπτυξης». 

2. Τις διατάξεις των άρθρων 1 παρ.1 και 2, 2 παρ. 1 εδ. 
δ', 5 παρ. 3Β, 6 παρ. 7 και 7 παρ. 2 του ν. 2503/1997 «Διοί¬ 
κηση, Οργάνωση, Στελεχωσητης Περιφέρειας κ.λ.π.». 

3. Τις διατάξεις του άρθρου 44 παρ. 3 του ν. 998/1979 
«περί προστασίας των δασών και των δασικών εν γένει 
εκτάσεων της Χώρας». 

4. Τις διατάξεις του άρθρου 41 παρ. 1 του ν. 998/1979 
«περί προστασίας των δασών και των δασικών εν γένει 
εκτάσεων της Χώρας» όπως συμπληρώθηκε με τις διατά¬ 
ξεις της παρ. 8 του άρθρου 1 του ν. 3208/2003 «Προστα¬ 
σία των δασικών οικοσυστημάτων κ.λ.π.». 

5. Την υπ’ αριθμ. 160417/1180/8.7.1980 δ/γήτου Υπέρ¬ 
γειου Γεωργίας «Οδηγίες για τις αναδασωτέες εκτάσεις». 

6. Την υπ’ αριθμ. 214064/30.1.1941 απόφαση του 
Υπουργού Γεωργίας, με την οποία κηρύχθηκε αναδασω¬ 
τέα έκταση 1.500 στρεμμάτων στις θέσεις «Άγιος Γεώρ¬ 


γιος» και «Χονδρό Βουνό» περιοχής Οικισμού Γαργαλιά- 
νων, Δήμου Γ αργαλιάνων, Νομού Μεσσηνίας. 

7. Την υπ’ αριθ. 976/8.4.2005 αναφορά του Δασαρχείου 
Κυπαρισσίας, με συνημμένη την υπ’ αριθμ. ΔΥ/21.3.2005 
αναφορά της δασοπόνου Νίκης Τότσκα με την οποία προ- 
τείνεται η άρση της αναδάσωσης από έκταση 7.423,59 
τ.μ. στις θέσεις «Άγιος Γεώργιος» και «Χονδρό Βουνό» πε¬ 
ριοχής Οικισμού Γαργαλιάνων, Δήμου Γαργαλιάνων η 
οποία αποτελείτμήμα έκτασης 1.500 στρεμμάτων η οποία 
είχε κηρυχθεί αναδασωτέα με την υπ’ αριθμ. 214064/ 
30.1.1941 απόφαση του Υπουργού Γεωργίας αφού η βλά¬ 
στησή της έχει αποκατασταθεί. 

8. Την υπ’ αριθμ. 1809/12.5.2005 απόφαση Γενικού 
Δ/ντή Περιφέρειας Πελοποννήσου περί «Έγκρισης βελ¬ 
τίωσης δρόμου», αποφασίζουμε: 

Αίρουμε την αναδάσωση από δημόσια δασική έκταση επτά 
χιλιάδων τετρακοσίων είκοσι τριών τετραγωνικών μέτρων 
και πενήντα εννέα εκατοστών τετραγωνικού μέτρου 
(7.423,59 τ.μ.) που βρίσκεται στις θέσεις «Άγιος Γεώργιος» 
και «Χονδρό Βουνό» περιοχής Οικισμού Γ αργαλιάνων, Δή¬ 
μου Γ αργαλιάνωνπροκειμένου ναπραγματοποιηθούν εντός 
της έργα βελτίωσηςτης υφιστάμενης δημοτικής οδού «Γαρ- 
γαλιάνοι-Λεύκη», η οποία είναι τμήματηςέκτασηςτων2.500 
στρεμμάτων που κηρύχθηκε αναδασωτέα με την υπ’ αριθμ. 
214064/30.1.1941 απόφαση του Υπουργού Γεωργίας και ει¬ 
δικότερα προσδιορίζεται κατά τμήμα ως εξής: Τμήμα 1: 

1,2.3.4.5....42.43.1, Τμήμα 2: 44.45.46.52.53.44, Τμήμα 3: 

54.55.56.66.67.54 και Τμήμα 4: 68.69.70.71.68 του συ¬ 

νημμένου τοπογραφικού διαγράμματος κλίμακας 1:2.500 
που αποτελεί αναπόσπαστο μέρος της απόφασης αυτής και 
κατά τμήμα συνορεύει ως εξής: 

ΤΜΗΜΑ 1 

Ανατολικά: Με αγρό ιδιοκτησίας Γεωργίου Μπουγά. 

Δυτικά: Με υφιστάμενη οδό. 

Βόρεια: Με υφιστάμενη οδό «Γαργαλιάνοι - Λεύκη». 

Νότια: Με αναδασωτέα δημόσια δασική έκταση. 

ΤΜΗΜΑ2 

Ανατολικά: Με αναδασωτέα δημόσια δασική έκταση. 

Δυτικά: Με αγρό ιδιοκτησίας Γεωργίου Μπουγά. 

Βόρεια: Με υφιστάμενη οδό «Γαργαλιάνοι - Λεύκη». 

Νότια: Με αναδασωτέα δημόσια δασική έκταση. 

ΤΜΗΜΑ3 

Ανατολικά: Με αγρό ιδιοκτησίας Μίχαλου. 

Δυτικά: Με αγρούς ιδιοκτησίας κατοίκων Γ αργαλιάνων. 

Βόρεια: Με αναδασωτέα δημόσια δασική έκταση. 
Νότια: Με υφιστάμενη οδό «Γαργαλιάνοι - Λεύκη». 
ΤΜΗΜΑ4 

Ανατολικά: Με αναδασωτέα δημόσια δασική έκταση. 
Δυτικά: Με υφιστάμενη οδό. 

Βόρεια: Με αναδασωτέα δημόσια δασική έκταση. 


Νότια: Με υφιστάμενη οδό «Γαργαλιάνοι - Λεύκη». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 17 Ιουνίου 2005 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 








ΣΧΕΔΙΑΓΡΑΜΜΑ ΑΝΑΔΑΣΩΤΕΑΣ ΔΗΜΟΣΙΑΣ ΔΑΣΙΚΗΣ ΕΚΤΑΣΗΣ 
ΣΤΙΣ ΘΕΣΕΙΣ "'ΑΓ. ΓΕΩΡΓΙΟΣ" ΚΑΙ "ΧΟΝΔΡΟ ΒΟΥΝΟ" ΠΕΡΙΟΧΗΣ 
Δ.Δ. ΓΑΡΓΑΛΙΑΝΩΝ ΤΟΥ Δ. ΓΑΡΓΑΛΙΑΝΩΝ ΓΙΑ ΤΗΝ ΟΠΟΙΑ 
ΠΡΟΤΕΙΝΕΤΑΙ Η ΑΡΣΗ ΤΗΣ ΑΝΑΔΑΣΩΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3348/Φ.αιγ.-παρ. (2) 

Επανακαθορισμός των ορίων παλαιού αιγιαλού στη θέση 
«Κάβος Λιναριάς», Δήμου Σκύρου, Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 5 του ν. 3200/1955 «περί δι¬ 
οικητικής αποκεντρώσεως», όπως αυτές τροποποιήθη¬ 
καν και ισχύουν σήμερα. 

2. Τις διατάξεις του άρθρου 9 του π.δ. 551/1988 «Οργά¬ 
νωση Νομαρχιών-Οργάνωση Οικονομικών Υπηρεσιών» 
(ΦΕΚ 259 τ.Α'). 

3. Τις διατάξεις του άρθρου 19παρ. 5 του ν. 2344/1995, 
του άρθρου 52 παρ. 6 του ν. 2218/1994, του άρθρου 4 
παρ. 7 του ν. 2240/1994 δυνάμει των οποίων αρμοδιότη¬ 
τες του Υπουργείου Οικονομικών που είχαν μεταβιβασθεί 
στους Νομάρχες, ανήκουν στον Περιφερειακό Δ/ντή, σε 
συνδυασμό με αυτές του άρθρου 14 παρ. 2 του ν. 2399/ 
1996, με τις οποίες προβλέπεται η κατάργηση των θέσε¬ 
ων των Περ/κών Δ/ντών, οι αρμοδιότητες πλέον του οποί¬ 
ου περιήλθαν στο Γενικό Γραμματέατης Περιφέρειας και 
ασκούνται από τον Αναπλ/τή Περ/κό Δ/ντή. 

4. Τις διατάξεις του τετάρτου εδαφίου της παρ. 2 του 
άρθρου 1 και της παρ. 6 του ιδίου άρθρου του ν. 2503/ 
1997 «περί διοίκησης, οργάνωσης, στελέχωσηςτης Περι¬ 
φέρειας, ρύθμιση θεμάτων για την Τοπική Αυτ/ση και άλ¬ 
λες διατάξεις» (ΦΕΚ 107 τ.Α'), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή της Νομαρχίας, δεν υπήχθησαν στην ενιαία οργανι¬ 
κή μονάδα της Περιφέρειας, ούτε καταργήθηκαν, αλλά 
αποτελούν από 1.9.1997 Υπηρεσίες του Υπουργείου Οι¬ 
κονομικών. 

5. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπ. Εσωτερικών Δημ. Διοίκησης και Απο¬ 
κέντρωσης, σύμφωνα με το οποίο οι αρμοδιότητες του 
Γεν. Γραμματέα Περιφέρειας σε θέματα Υπηρεσιών του 
Υπ. Οικονομικών, μεταφέρονται από 1.9.1997 στον 
Υπουργό Οικονομικών. 

6. Την υπ’ αριθμ. 14650/ΔΙΟΕ85/17.3.2004 (ΦΕΚ 519 
τ.Β'/17.3.2004) κοινή απόφαση του Πρωθυπουργού και 
του Υπουργού Οικονομίας και Οικονομικών, περί καθορι¬ 
σμού αρμοδιοτήτων των Υφυπουργών Οικονομίας και Οι¬ 
κονομικών. 

7. Τις διατάξεις της παρ. 21 του άρθρου 46 του ν.3220/ 
2004 (ΦΕΚ 15 τ.Α'), «μέτρα αναπτυξιακής και κοινωνικής 
πολιτικής - αντικειμενοποίηση του φορολογικού ελέγχου 
και άλλες διατάξεις» δυνάμει των οποίων από 10.4.2004, 
οι αρμοδιότητες του Υπουργού Οικονομίας και Οικονομι¬ 
κών, οι οποίες ανήκαν ή είχαν μεταβιβαστεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα του Υπουργείου Οι¬ 
κονομίας και Οικονομικών, που εξαιρέθηκαν από την κα¬ 
τάργηση με τις διατάξεις της παρ. 2 του άρθρου 39 του 
ν.2218/1994, περιέρχονται στους Γενικούς Γραμματείς 
Περιφερειών, πλην των θεμάτων ΥΔΕ σε συνδυασμό με 
τις υπ’ αριθμ. 2434/27.5.2004 και 87/11.1.2005 αποφάσεις 
Γ εν. Γ ραμ. Περιφ. Στερεός Ελλάδας στις οποίες ορίζεται 
η ΔΔΕ/ΠΣΕ αρμόδια για την επικύρωση της έκθεσης μετά 
του διαγράμματος της επιτροπής καθορισμού των ορίων 
του αιγιαλού, παραλίας και παλαιού αιγιαλού. 

8. Την υπ’ αριθμ. 1063649/790/Α0006/3.8.2004 απόφα¬ 
ση του Υπουργού Οικονομίας και Οικονομικών «περί κα¬ 


ταγραφής καιδιοικητικής κωδικοποίησης των αρμοδιοτή¬ 
των σε θέματα Υπηρεσιών του Υπουργείου (Οικονομίας 
και Οικονομικών, που περιέρχονται στους Γεν. Γραμμα¬ 
τείς Περιφερειών κατρ τις διατάξεις της παρ. 21 του άρ¬ 
θρου 46 του ν. 3220/2004». 

9. Τις διατάξεις της παρ. 2 του άρθρου 34 του ν. 2971/ 
2001 (ΦΕΚ 285 τ.Α'/19.12.2001) «περί αιγιαλού, παραλίας 
και άλλες διατάξεις», σύμφωνα με τις οποίες οι εκκρεμείς 
υποθέσεις που αφορούν τον καθορισμό αιγιαλού και παρα¬ 
λίας εξακολουθούν να διέπονται από τις ισχύουσες μέχρι 
την έναρξη ισχύος του νόμου αυτού διατάξεις, σε συνδυα¬ 
σμό με την υπ’ αριθμ. 252/2002 γνωμοδότηση του Ν.Σ.Κ. 

10. Τις διατάξεις του α.ν. 2344/1940 «περί αιγιαλού και 
παραλίας». 

11. Τις διατάξεις του ν.δ. 439/1970 «περί συμπληρώσε- 
ως των διατάξεων περί αιγιαλού». 

12. Τις διατάξεις του ν. 719/1977 «περί του τρόπου σύ¬ 
νταξης τοπογραφικών-υψομετρικών διαγραμμάτων από 
ιδιώτες μηχανικούς κλπ». 

13. Την υπ’ αριθμ. Φ121/3431/25.2.1987 (ΦΕΚ 268 
τ.Δ'/17.3.1987) απόφαση Νομάρχη Εύβοιας, με την οποία 
επικυρώθηκαν τα όρια αιγιαλού-παραλίας στη θέση Λινα- 
ριά Ν. Σκύρου. 

14. Την από 16.10.2003 έκθεση της κατά το άρθρο 3 του 
ν.2971/2001 αρμόδιας Επιτροπής καθορισμού των ορίων 
του αιγιαλού-παραλίας-παλ. αιγιαλού, που επανακαθόρι¬ 
σε τα όρια αιγιαλού-παραλίας στη θέση «Κάβος, Λινα- 
ριάς», Δήμου Σκύρου, Ν. Εύβοιας. 

15. Το από Οκτωβρίου 2001, με. κλίμακα 1:500 τοπο- 
γραφικό-υψομετρικό διάγραμμα του τοπογράφου μηχα¬ 
νικού Μιχάλη Β. Ανδρούκη, σε μία (1) πινακίδα, που ελέγ¬ 
χθηκε για την ακρίβεια της αποτύπωσης στις 19.11.2001 
από τον Κ. Γκίνη, μηχανικό ΤΕ της Δ.Τ.Υ.Ν. Α.Ε. και θεω¬ 
ρήθηκε την ίδια ημερομηνία από τον Αν. Λολακά, Προϊ¬ 
στάμενο του ΤΕΟ της Δ/νσης Τ.Υ. Νομ/κης Αυτ/σης Εύ¬ 
βοιας, όπως ορίζουν οι διατάξεις του άρθρου 20 του 
ν.719/1977 και συνοδεύει την Έκθεση της προαναφερό- 
μενης Επιτροπής. 

16. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο υπ’ αριθμ. Φ.544.5/534/05/Σ. 
15653/ 25.4.2005 έγγραφο. 

17. Το υπ’ αριθμ. Φ. 121/836/2.6.2005 έγγραφο της Κτη¬ 
ματικής Υπηρεσίας Ν. Εύβοιας με το οποίο ζητείται η έκ¬ 
δοση της απόφασης, αποφασίσουμε: 

1. Επικυρώνουμε την από 16.10.2003 έκθεση της κατά 
το άρθρο 3 του ν. 2971/2001 αρμόδιας Επιτροπής καθο¬ 
ρισμού των ορίων του αιγιαλού-παραλίας-παλ. αιγιαλού 
«περί επανακαθορισμού των ορίων αιγιαλού-παραλίας 
στη θέση «Κάβος Λιναριάς», Δήμου Σκύρου, Ν. Εύβοιας», 
καθώς και το από Οκτωβρίου 2001 τοπογραφικό-υψομε- 
τρικό διάγραμμα, που τη συνοδεύει, το οποίο συντάχθη¬ 
κε από τον τοπογράφο μηχανικό Μιχάλη Β. Ανδρούλη, σε 
μία (1) πινακίδα, με κλίμακα 1:500, που ελέγχθηκε για την 
ακρίβεια της αποτύπωσης από τον Κ. Γ κίνη, μηχανικό ΤΕ 
της Δ.Τ.Υ.Ν.Α.Ε. στις 19.11.2001 και θεωρήθηκε την ίδια 
ημερομηνία από τον Αν. Λολακά, Τοπογράφο Μηχανικό, 
Προϊστάμενο του ΤΕΟ της Δ/νσης Τ.Υ. Νομ/κης Αυτ/σης 
Εύβοιας, όπως ορίζουν οι διατάξεις του άρθρου 20 του 
ν.719/1977. 

2. Στο παραπάνω διάγραμμα επανακαθορίσθηκαν από 
την αρμόδια Επιτροπή, όπως πιο πάνω αναφέρεται: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


7127 


α) η οριογραμμή του αιγιαλού με κόκκινη συνεχή πολυ¬ 
γωνική γραμμή με στοιχεία 75,76,...93,94, της οποίας οι 
κορυφίς εξασφαλίζονται με συντεταγμένες του κρατικού 
τριγωνομετρικού δικτύου, 

β) η οριογραμμή της παραλίας με κίτρινη συνεχή πολυ¬ 
γωνική γραμμή με στοιχεία 75',76',...94',95', της οποίας οι 
κορυφές εξασφαλίζονται με συντεταγμένες του κρατικού 
τριγωνομετρικού δικτύου, σε σταθερή απόσταση δεκα¬ 
πέντε (10) μέτρων από την οριογραμμή του αιγιαλού, 
επειδή δεν εξυπηρετούνται οι σκοποί του άρθρου 7 του 
α.ν. 2344/1940. 

3. Αποφαίνεται ότι δεν υπάρχει παλαιός αιγιαλός. 

4. Δεν εξαιρούνται τα κτίσματα που βρίσκονται στην ζώ¬ 
νη παραλίας. 

5. Την εν μέρει ακύρωση της υπ’ αριθμ. Φ121/3431/ 
25.2.1987 (ΦΕΚ 268τ.Δ'/17.3.1987) απόφασης Νομάρχη, 
«περί καθορισμού ορίων αιγιαλού-παραλίας στη θέση Λι- 
ναριά Σκύρου» και μόνο ως προς το τμήμα που επανακα¬ 
θορίζεται με την παρούσα, απάτην κορυφή 75 έως 94 του 
αιγιαλού και από την κορυφή 75' έως 95' της παραλίας. 

Η παρούσα απόφαση μαζί με την έκθεση και το διά¬ 
γραμμα που προαναφέραμε, να δημοσιευθούν στην Εφη¬ 
μερίδα της Κυβερνήσεως. 

Λαμία, 27 Ιουνίου 2005 

Ο Γενικός Γραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 
ΕΠΑΝΕΞΕΤΑΣΗ 

Για τον επανακαθορισμό των ορίων του αιγιαλού-παρα- 
λίας στη θέση «Κάβος» Λιναριάς, Δήμου Σκύρου, Ν. 
Εύβοιας. 

Στη Λιναριά, Σκύρου σήμερα 16.10.2003, ημέρα Πέ¬ 
μπτη, οι υπογραφόμενοι: 

1) Αθηνά Μπούρικα, τοπ/φος μηχ/κός ΠΕ/Α, Προϊστα- 
μένη Κτηματικής Υπηρεσίας, σαν Πρόεδρος, 

2) Δημήτρης Προκάκης, τοπ/φος μηχ/κός ΠΕ/Α, υπάλ¬ 
ληλος της Κτηματικής Υπηρεσίας σαν μέλος, 

3) Στέφανος Στεφανίδης, Αρχικελευφης Λ.Σ., αντικατα¬ 
στάτης Λιμενάρχη Λ/Σ Σκύρου, σαν μέλος, 

4) Γεώργιος Βραχνός, πολ/κός μηχ/κός ΠΕ/Α, Δ/ντής 
Χ.Ο.Π., Νομ/κής Αυτ/σης Εύβοιας, σαν μέλος, 

5) (Ο Δ/ντής ΠΕ.ΧΩ. Στ. Ελλάδας, που αποτελεί το 5ο 
μέλος δεν προσήλθε), 

που αποτελούμε την Επιτροπή καθορισμού ορίων αι- 
γιαλού - παραλίας, η σύνθεση της οποίας καθορίστηκε 
βάσει των διατάσεων του άρθρου 3 του ν. 2971/2001 «πε¬ 
ρί αιγιαλού-παραλίας και άλλες διατάξεις» και με την υπ’ 
αριθ. 1237/9.5.2002 απόφαση του Προϊσταμένου της Οι¬ 
κονομικής Επιθεώρησης Στερεός Ελλάδας του Υπουρ¬ 
γείου Οικονομικών, που συγκλήθηκε με την υπ’ αριθμ. 
Φ121/1163/9.10.2003 πρόσκληση του Προέδρου της, με¬ 
ταβήκαμε επί τόπου στην περιοχή που προαναφέραμε 
την 16.10.2003 

Αφού λάβαμε υπόψη: 

1. Την από 19.11.2001 αίτηση του Κυριάκου Αντωνό- 
πουλου, με την οποία υποβάλλεται τοπογραφικό διαγ/μα 
και ζητείται ο επανακαθορισμός των ορίων αιγιαλού-πα- 
ραλίας στην πιο πάνω περιοχή, λόγω εμφιλοχώρησης 
σφάλματος. 


2. Το από Οκτωβρίου 2001 τοπογραφικό διαγ/μα, του 
τοπογράφου μηχανικού Μιχάλη Β. Ανδρούλη, με κλίμακα 
1:500, σε μια (1) πινακίδα, που ελέγχθηκε για την ακρίβεια 
της αποτύπωσης στις 19.11.2001 από τον Κ. Γκίνη μηχα¬ 
νικό ΤΕ της Δ.Τ.Υ.Ν.Α.Ε., και θεωρήθηκε την ίδια ημερο¬ 
μηνία από τον Αν. Λολακά, Προϊστάμενο του Τ.Ε.Ο. της 
Δ.Τ.Υ. Νομ. Αυτ/σης Εύβοιας, όπως ορίζουν οι διατάξεις 
του άρθρου 20 του ν. 719/1977. 

3. Τις διατάξεις της παρ. 2 του άρθρου 34 του ν. 
2971/2001 (ΦΕΚ 285 τ.Α'/19.12.2001), σε συνδυασμό με 
την υπ’ αριθμ. 252/2002 γνωμοδότηση του Ν.Σ.Κ., σύμ¬ 
φωνα με τις οποίες οι εκκρεμείς υποθέσεις που αφορούν 
τον καθορισμό αιγιαλού και παραλίας, εξακολουθούν να 
διέπονται από τις ισχύουσες μέχρι την έναρξη ισχύος του 
νόμου αυτού διατάξεις. 

4. Τις διατάξειςτου α.ν. 2344/1940, όπως αυτός τροπο¬ 
ποιήθηκε, συμπληρώθηκε και ισχύει καθώς και τη σχετική 
Δικαστηριακή και Διοικητική Νομολογία. 

5. Την υπ’ αριθμ. Φ121/3431/25.2.1987 (ΦΕΚ 268 τ.Δ'/ 
17.3.1987) απόφαση Νομάρχη Εύβοιας, με την οποία επι¬ 
κυρώθηκαν τα όρια αιγιαλού-παραλίας στη θέση «Δηνά¬ 
ριά», Ν. Σκύρου, τμήμα του οποίου επανακαθορίζεται με 
τηνπαρούσα (αιγιαλός: απόσημ. 75έως94παραλία: από 
σημ. 75' έως 95'). 

6. Την υπ’ αριθμ. 82/1970 γνωμοδότηση του Ν.Σ.Κ., σύμ¬ 
φωνα με την οποία η διοίκηση έχει την ευχέρεια ναπροβεί 
στην τροποποίηση προγενέστερης πράξης της περί κα¬ 
θορισμού ορίων αιγιαλού-παραλίας εφόσον έχει εμφιλο- 
χωρήσει σφάλμα. 

7. Την διαπίστωση ασυμφωνίας μεταξύ της υφιστάμε¬ 
νης κατάστασης και των εμφαινομένων στο διάγραμμα 
καθορισμού αιγιαλού και παραλίας του έτους 1987, κατά 
τη διενέργεια αυτοψίας από υπαλλήλους της Κτηματικής 
Υπηρεσίας στην περιοχή και αποτύπωση τμήματος αυτής 
σε ανεξάρτητο σύστημα συν/νων, οπότε και ζητήθηκε η 
σύνταξη νέου διαγράμματος εξαρτημένου από το κρατι¬ 
κό τριγωνομετρικό δίκτυο για πιθανό επανακαθορισμό 
των ορίων αιγιαλού- παραλίας. 

8. Το συνυποβληθέν με την αίτηση τοπογραφικό διά¬ 
γραμμα κλιμ. 1:500, του τοπογράφου μηχανικού Μιχάλη 
Ανδρούλη με θέμα την αποτύπωση της υφιστάμενης κα¬ 
τάστασης και έλεγχο αποτύπωσης του διαγράμματος κα¬ 
θορισμού ορίων αιγιαλού-παραλίας, που συνοδεύει την 
προαναφερόμενη επικυρωτική απόφαση Νομάρχη, για τη 
σύνταξη του οποίου ψηφιοποιήθηκε η παλαιό αποτύπωση 
και έγινε η συσχέτιση του με υφιστάμενη κατάσταση βά¬ 
σει της εξάρτησης από το κρατικό τριγωνομετρικό δί¬ 
κτυο. 

9. Την πρόταση της επιτροπής καθορισμού αιγιαλού - 
παραλίας περί του ορίου του ιαλού και της παραλίας 
όπως διατυπώθηκε στην από 20.6.2002 έκθεσή της. 

10. Την από 3.6.2003 αρ. σχ 629, υπ’ αριθμ. Φ. 544.5/ 
488/2003 απάντηση του ΓΕΝ με την οποία δεν δύναται να 
συμφωνήσει για την έκδοση επικυρωτικής αποφάσεως 
για τον επανακαθορισμό των ορίων αιγιαλού και παρα¬ 
λίας στην περιοχή επειδή στη σχετική ζώνη αιγιαλού 
έχουν κατασκευαστεί διάφορα μη σύννομα έργα (τοιχεία 
αντιστηρίξεως, κλίμακες, περιτοιχίσεις, υπόστεγα). Επί 
της απάντησης αυτής του ΓΕΝ η επιτροπή προχώρησε 
στην σημερινή εκ νέου επιτόπια αυτοψία με την πεποίθη¬ 
ση ότι αντικείμενο της επιτροπής αποτελεί ο καθορισμός 
του αγιαλού και της παραλίας όπως αυτός υλοποιείται επί 
της φυσικής μορφολογίας του εδάφους, η οποία στην 

εξεταζόμενη περίπτωση δεν έχει αλλοιωθεί από τις όποι¬ 
ες υφιστάμενες κατασκευές (δεν υφίστανται, για παρά¬ 
δειγμα, κατασκευασμένοι προεξέχοντες πρόβολοι που 
να οδηγούν σε λανθασμένη εκτίμηση του χείλους των 
πρανών). 

11. Την εκ νέου διαπίστωση ότι ισχύουν τα κριτήρια που 
περιγράφονται στην από 20-6-2002 έκθεση επιτροπής κα¬ 
θορισμού ορίων αιγιαλού - παραλίας και ειδικότερα ότι: 

Απάτη συσχέτιση των δυο διαγραμμάτων προκύπτουν: 

α. Διαφορετική αποτύπωση της βραχώδους ακτής και 
ακτογραμμής. Ειδικότερα αποδεικνύεται ότι η ακτογραμ¬ 
μή στο διάγραμμα καθορισμού του έτους 1987 εμφανίζε¬ 
ται εσωτερικά και προς την στεριά από την ορθώς και με 
λεπτομέρεια αποτυπωμένη υφιστάμενη ακτογραμμή που 
αποτυπώνεται στο από Οκτ. 2001 τοπογραφικό διάγραμ¬ 
μα του μηχ/κού Ανδρούλη Μιχάλη, με μια αποχή μεταξύ 
των δύο αυτών ορίων τουλάχιστον 5 μέτρων στις περισ¬ 
σότερες θέσεις. 

β. Διαφορά στην αποτύπωση των πρανών. Όπως και με 
την ακτογραμμή, παρουσιάζεται παρόμοια διαφορά στην 
αποτύπωση του χείλους των πρανών η οποία εντοπίζεται 
ειδικότερα σε δύο θέσεις: 1) στην περιοχή των κορυφών 
78,79 του νέου διαγράμματος και 2) στην περιοχή των κο¬ 
ρυφών 80α, 81,82, ...94. Το κριτήριο για την επαναχάραξη 
του αιγιαλού στις παραπάνω θέσεις αποτελεί αφενός μεν, 
η ορθή και λεπτομερής αποτύπωση της μορφολογίας του 
εδάφους, όπως αυτή εικονίζεται στο από Οκτ. 2001 τοπο- 
γραφικό διάγραμμα του μηχ/κού Ανδρούλη Μιχάλη, αφε¬ 
τέρου δε ότι σε συνδυασμό με τις επικρατούσες καιρικές 
συνθήκες (πνέοντες άνεμοι, κυματισμοί) η ανάβαση του 
χειμέριου κύματος δεν φθάνει παραπάνω από το καθορι¬ 
σμένο εκ νέου όριο αιγιαλού. Απόδειξη των παραπάνω 
αποτελεί η έντονη παρουσία φυσικής βλάστησης (χορτά¬ 
ρια, σχοίνα , θάμνοι κλπ) που υφίστανται πάνω αλλά και 
κάτω από το όριο του αιιγιαλού. 

12. Η παρούσα Επιτροπή, η οποία εξέτασε τα προανα- 
φερόμενα στοιχεία και διαπίστωσε ότι έχει εμφιλοχωρή- 
σει σφάλμα στον ισχύοντα καθορισμό επανακαθορίζει τις 
οριογραμμές αιγιαλού-παραλίας λαμβάνοντας υπόψη 
την από επιτόπιο μετάβαση σχηματισθείσα αντίληψη για 
το πλάτος της βρέχόμενης ζώνης της ξηράς και άλλα συ¬ 
ναφή στοιχεία δηλαδή: 

α) Το γεγονός ότι η ακτή είναι βραχώδης με μεγάλες κλί¬ 
σεις εδάφους, όπου έχει δημιουργηθεί φυσικό απότομο 
πρανές, στο οποίο υπάρχει φυσική βλάστηση, στο όριο 
της οποίας ετέθη η οριογραμμή αιγιαλού. 

β) Ότι η περιοχή βρίσκεται εντός του προστατευμένου 
κλειστού κόλπου της Λιναριάς, όπου άλλωστε βρίσκεται 
και το λιμάνι του νησιού, έχει δυτικό προσανατολισμό και 
είναι εκτεθειμένη σε δυτικούς κυρίως ανέμους, με τρόπο 
ώστε να μην αναμένεται μεγάλο ύψος κύματος. 

13. Τις διατάξεις της παρ. 1 του άρθρου 5 (όπως αντι¬ 


καταστάθηκε μετηνπαρ. 5του αρθ. 23του ν. 1337/1983) 
και παρ. 1 του άρθ. 7 του α.ν. 2344/1940, την υπ’ αριθμ. 
Ε15780/405/ΠΌΛ 3/9.1.1987 εγκύκλιο Δ/νσης Δημοσίων 
Κτημάτων Υπ. Οικονομικών «περί καθορισμού οριογραμ- 
μής παραλίας» καθώς και την 571/2000 γνωμοδότηση του 
Ν.Σ.Κ., που έγινε αποδεκτή από τον Υφυπουργό Οικονο¬ 
μικών και συνεκτιμώντας τα δεδομένα της περιοχής ότι 
πρόκειται γιατουριστική περιοχή εντός ορίου οικισμού Λι- 
ναριάς, όπου δεν υφίσταται παραλιακός δρόμος καθ’ όλο 
το μήκος της ακτής και κάθετοι προς αυτήν δρόμοι, προ¬ 
τείνουμε ζώνη παραλίας πλάτους 10 μ., για εξυπηρέτηση 
της επικοινωνίας ξηράς θάλασσας και τανάπαλιν και για 
εξυπηρέτηση λοιπών κοινωφελών σκοπών (έργα υποδο¬ 
μής κ.λ.π). 

14. Την υπ’ αριθμ. 66/1994 άδεια οικοδομής «κατασκευ¬ 
ής εποχιακού αναψυκτηρίου» καθώς και το υπ’ αριθμ. οχ. 
Π1 τοπ/κό διαγ/μα περιβάλλοντος χώρου, από το οποίο 
προκύπτει η νομιμότητα των κατασκευών διαμόρφωσης. 

Ύστερα από τα παραπάνω η Επιτροπή αποφασίζει: 

1) Επανακαθορίζει επί του παραπάνω τοπογραφικού 
διαγράμματος: 

α. Την οριογραμμή του αιγιαλού με κόκκινη συνεχή πο¬ 
λυγωνική γραμμή 75,76,...,93,94 της οποίας οι κορυφές 
εξασφαλίζονται με συντεταγμένες από το κρατικό τριγω¬ 
νομετρικό δίκτυο. 

β. Την οριογραμμή της παραλίας με κίτρινη συνεχή πο¬ 
λυγωνική γραμμή 75', 76', ...94', 95' (ταυτίζεται με την κορ. 
95' της εγκ/νης παραλίας), της οποίας οι κορυφές εξα¬ 
σφαλίζονται με συντεταγμένες από το κρατικό τριγωνο¬ 
μετρικό δίκτυο. Η οριογραμμή παραλίας καθορίζεται κα¬ 
τά τρόπο που να απέχει σταθερή απόσταση δέκα (10) μέ¬ 
τρων από την οριογραμμή του αιγιαλού, επειδή δεν εξυ¬ 
πηρετούνται οι σκοποί του άρθρου 7 του α.ν. 2344/1940. 

2) Αποφαίνεται ότι δεν υπάρχει παλαιός αιγιαλός. 

3) Δεν εξαιρούνται τα κτίσματα που βρίσκονται στη ζώ¬ 
νη παραλίας. 

4) Την εν μέρει ακύρωση της υπ’ αριθμ. Φ121/3431/ 
25.2.1987 (ΦΕΚ268 τ.Δ'/19.3.1987) απόφασης Νομάρχη 
Εύβοιας «περί καθορισμού ορίων αιγιαλού-παραλίας στη 
θέση Λιναριά, Σκύρου» και μόνο ως προς το τμήμα που 
επανακαθορίζεται με την παρούσα από την κορυφή 75 
έως 94 του αιγιαλού και από την κορυφή 75' έως 95' της 
παραλίας. 

Η Επιτροπή 

Η Πρόεδρος 
ΑΘΗΝΑ ΜΠΟΥΡΙΚΑ 

Τα Μέλη 

ΔΗΜΗΤΡΗΣ ΠΡΟΚΑΚΗΣ 
ΓΕΩΡΓΙΟΣ ΒΡΑΧΝΟΣ 
ΣΤΕΦ. ΣΤΕΦΑΝΙΔΗΣ 

